Mecanismus 
circulationis. 
( 164 ) 
Ium infra oesophagum , vena cava dilatatur (in bc ), et usque ad anum 
hunc gradum dilatationis conservat. Aorta, ni fallor, eamdem in integra 
sua amplitudine dilatationem habet. 
Inutile est monere nos tantummodo per analogiam et comparationem , 
ventriculi et; auriculae nomina tribuere illis dilatationibus venarum cavae 
et aortae. 
Tali modo cor Lumbrici terrestris componitur. Cl. De Blainville in 
diversam videtur abire sententiam. Non cordis functionem tribuit con- 
geriei harum ramificationum crassiorum quam vascula ex quibus ortum 
sumpserunt , sed quidem magnae arteriae dorsi , et tali modo , de ea 
loquitur: un coeur fort long, plus large en avant , s’ amincissant a 
mesure qu’il se porte en arriere ; sed tamen consentit illud cor posse 
haberi tanquam arteria aorta ex qua deinde oriuntur divisiones quae in 
diversas corporis partes pergunt. In errorem fortasse ductus fuit celeber- 
rimus ille anatomicus motu undabundo qui in illa aorta manifestatur, et 
qui non pendet a vi musculari ejus tunicarum, quemadmodum Cl. Carus 
observaverat. Aorta enim fit particeps motus generalis qui in corpore 
Lumbrici locum habet uti jam vidimus. Ille motus a quibusdam tanquam 
systoli et diastoli habitus fuit. Si res ita sese haberet , cor Lumbriei 
mirum in modum ad vasculum dorsale insectorum accederet , etsi Cl. 
Marcel de Serres, in sua dissertatione de hoc organo , differentias inter 
ea intercedentes annotaverit. 
IV . De motu circulatorio. 
Sanguis in venam cavam propulsus, denuo versus cor ascendit, postquam 
in folliculis pulmonariis aere fuit modificatus ; quum pervenit ad primam 
seriem ventriculorum et auricularum , dejicitur in ventriculum inferiorem r 
e , qui tum dilatatur. Pars hujus sanguinis directe transit in ventriculum 
superiorem et inde, sine dubio, ascendit versus ventriculum inferiorem 
seriei immediate supra positae, et sic deinceps, usque ad seriem superio- 
rem. Altera vero pars sanguinis, ventriculo inferiori comprehensa, pro- 
pellitur contractione hujus organi, in filum adjacens ( ef ), et vi ad con- 
tractionem proportionali. Ex hoc filo, dejicitur in primam extumescentiam , 
